dyphavsdyr
Store norske leksikon,Biologi,Vitenskapsgrener i biologien,Zoologi
Dyphavsdyr er dyr som enten hører hjemme på bunnen av de store havdyp eller lever fritt i vannmassene på store dyp (batypelagiske dyr). Økosystemene rundt hydrotermale undervannskilder huser dyr som lever av energi som kommer fra bakterier med kjemosyntese, altså som lager energirike forbindelser uten lys.
Det er lite som lever på store dyp, særlig nedenfor ca. 6000 meters dyp, men det finnes samtidig representanter for alle de større gruppene av havdyr. Fargene hos dyphavsdyr er oftest svarte eller mørkt brunlige. Øynene er ofte redusert hos blekkspruter og fisk, men mange har isteden ekstra sterkt utviklede kikkertøyne, så de kan oppfange signalisering fra sine slektninger.Mange lavere bunndyr lyser, og spesialiserte lysorganer er meget utbredt blant høyere organiserte dyphavsdyr. Les mer i Store norske leksikon Dyreliv i havet hydrotermale undervannskilder bioluminescens lysorganer kikkertøyne